ખંજના સતત ઉચાટમાં હતી.. અત્યાર સુધીમાં ખેવનાએ દસ છોકરાઓ જોયા હતા.. બધા સાથે કંઇક ને કંઇક વાંધો પડતા વાત અટકી જતી.. આ છોકરો તેને પોતાની નણંદ માટે યોગ્ય લાગ્યો હતો ને તેથી જ તે ઈચ્છતી હતી કે તે બંનેના લગ્ન નક્કી થાય.. આત્મન એક સારી કંપનીમાં સુપરવાઈઝર તરીકે કામ કરતો હતો. તેની મોટી બહેન સાસરે હતી અને ઘરમાં તે અને તેના માં-બાપ ત્રણ જ જણા હતા.. રાધિકાબહેન સત્સંગમાં જ મળેલા ખંજનાને.. અને તેમણે જ સામેથી ખેવના વિશે પૃચ્છા કરેલી.. આશુતોષભાઈ, આત્મનના પિતાજી એક શાળાના આચાર્ય હતા. બધી રીતે યોગ્ય ઘર ને વર હતા.. ને તેથી જ ખંજના આ સંબંધ વિશે સકારાત્મક હતી..!!